1) एक वर्णक शब्दमे ओहीपर आघात पड़ै छै। दू वर्ण धरि बला एहन शब्द जाहिमे एकौटा गुरू वर्ण नहि हो एहन शब्दमे अन्तसँ दोसर शब्द पर आघात पड़ैत छैक जेना "घर", "बर" । एकर उच्चारण "घऽर", "बऽर" आदि होइत अछि। मतलब "घ" आ "ब" पर आघात पड़ल छैक। एकर अपवादो छै आ ताही अनुकूल अर्थो बदलि जाइत छै जेना एकटा शब्द अछि "रस" आब जँ एहि शब्दक "र" पर आाघात हेतै तखनो ओ खाए-पीबए बला वस्तुक तरल पदार्थ रूपमे जानल जेतै मुदा जँ "र" पर बिना आघात देल बाजल जाए तँ ओ साहित्य बला भाव, अर्चा-चर्चा बला भाव रूपमे लेल जेतै। दोसर उदाहरण लिअ जेना "घर-घरमे हरकंप" अइ वाक्य खंडमे उच्चारण "घऽर-घऽरमे हरकंप" नै अछि मतलब आघात गाएब अछि)। जँ दू वर्ण बला शब्दमे एक या एकसँ बेसी दीर्घ हुअए तँ पहिल दीर्घ पर आघात पड़ैत छैक। जेना "हाथ", "सही" आदि। मतलब "हा" आ "ही" पर आघात छैक। "हाथी" "माछी" । एहि शब्द सभमे पहिल गुरू "हा" एवं "मा" पर आघात छैक। संयुक्ताक्षर बला शब्दमे संयुक्ताक्षरसँ पहिने बालपर आघात होइ छै जेना "खत्ता" अइमे "ख" पर आघात छै।
 2) तीन वर्ण बला एहन शब्द जाहिमे तीनू लघु वर्ण हो एहन शब्दमे अन्तसँ दोसर वर्ण पर आघात पड़ैत छैक आ तँइ एहन शब्दक उच्चारणमे पहल आ दोसर वर्ण एक संग आ तेसर वर्ण अलग उच्चरित होइ छै। जेना "तखन", "बिगड़ि" । एहिमे "ख" आ "ग" पर आघात छैक मने एकर उच्चारण "तख-न" वा "बिग-ड़ि" अछि। जँ तीन वर्ण बला शब्दमे एक या एकसँ बेसी दीर्घ हुअए तँ पहिल दीर्घ पर आघात पड़ैत छैक। जेना "ओसारा" मे "ओ" पर आघात छैक। "बतासा" मे "ता" पर आघात छैक। वर्तमान समयमे बहुतो तीन लघु वर्ण बला शब्दपर आघात गायब भऽ गेल अछि। उपर देल शब्द "तखन" केर उच्चारण "त-खन" होइत अछि। तेनाहिते "बि-गड़ि" बाजल जाइत अछि मुदा किछु एहनो शब्द अछि जइमे आघातक कारणे अर्थे बदलि जाइत छै आ तँइ ओकर उच्चारण पहिने जकाँ रहत उदाहरण लेल एकटा शब्द "कमल "लिअ। आब जँ अहाँ एकर उच्चारण क-मल (मने लघु-दीर्घ) करबै ताहिसँ एकटा फूलक अर्थ निकलत मुदा जखन अहाँ एही शब्दकेँ कम-ल (मने दीर्घ-लघु मने "म" पर आघात) करबै तखन एकर अर्थ घटनाइमे हेतै जेना पानि कमल की नै इत्यादि। तँए हमर आग्रह जे पहिने कोनो शब्दकेँ उच्चारणक हिसाबेँ अर्थ देखू जाहिसँ उच्चारण अनर्थ नै हुअए।
 3) चारि वर्णक एहन शब्द जइमे सभ लघु हो तइमे अन्तसँ दोसर वर्ण पर आघात पड़ैत छैक। उदाहरण लेल "भिनसर" मे "स" पर आघात छैक, "अगहन" मे "ह" वर्ण पर छैक। जँ चारि वर्ण बला ओहन शब्द जाहिमे दीर्घ सेहो छैक तकर आघात उपरमे देल गेल आने नियम जकाँ अछि। जेना "उच्चारण" मे च्चा पर आघात छैक। कुल मिला कए एकसँ चारि वर्ण धरिक शब्द लेल एकै रंगक नियम अछि। वर्तमानमे चारि वर्णक एहन शब्द जइमे सभ लघु हो तइमे आघात खत्म भऽ गेल अछि उदाहरण लेल "भिनसर" एकर उच्चारण छै "भिन+सर एकर मतलब जे "भिनसर" मे जे "सर" छै तकर उच्चारण समान्यतः "सऽर" नै होइत अछि। दोसर शब्द "कबकब" लिअ एकर वर्तमान उच्चारण "कब+कब" अछि।
 4) पाँच वर्ण बला शब्दमे पहिल दीर्घक संगे अन्तसँ दोसर वर्ण पर सेहो आघात होइत छैक। उदाहरण लेल "देखलहक" मे पहिल दीर्घक संग अन्तसँ दोसर वर्ण "ह" पर आघात छैक, तेनाहिते "कमरसारि" मे "सा" पर आघात छैक, "कनपातर" मे दीर्घक संग "त" पर आघात छैक। मूल रूपसँ पाँच वर्ण बला शब्दमे आघात बहुत मंद रूपें अबैत छै तँइ वर्तमान समयमे एहनो शब्दसँ आघात हटि गेल अछि।
 5) छह वर्णमे आघात पाँचे वर्ण जकाँ होइत छै।
 अइ ठाम धरि अबैत-अबैत हमरा बुझाइए जे वर्तमान मैथिलीमे आघात हटि जेबाक कारणे रामावतारजी मात्रात्मक आघातकेँ अमान्य केने हेता।
 जँ पूरा विवेचनाकेँ देखबै तँ पता लागत जे मैथिलीमे दू वर्णक ओहन शब्द जाहिमे सभ लघु हो (अपवाद छोड़ि) आघात प्रकरण ओहीपर बेसी टिकल छै। तेनाहिते किछु अपवाद छोड़ि तीन, चारि, पाँच वा छह वर्ण ओहन शब्द जाहिमे सभ वर्ण लघु हो तइमे आघात गाएब भऽ चुकल अछि। तँए जँ कोनो शाइर मतलाक कोनो पाँतिमे दू अक्षर बला शब्दक काफिया लै छथि तँ ओ प्रयास राखथि जे पूरा गजलमे आन-आन काफिया दुइए अक्षर बला शब्द बला हो। शुरूआतमे सभ गोटा (हमरा सहित) "घर "केर काफिया "भिनसर" सेहो बनबै छलाह। सभ गोटासँ आग्रह जे ओ प्रवाह देखथि।
 एहन ठाम ई मोन राखू जे काफियामे आघात बला स्थान आ वर्णक मात्रा समान रहए। उदाहरण लेल "घर" आ "मजूर" दूनूमे दोसर स्थान पर आघात छैक मुदा मात्रा अलग-अलग छैक, तँए इ दूनू एक-दोसराक काफिया नहि बनि सकैए। तँ "घर" शब्दक काफिया लेल "बर", "तर", "हर", आदि उपयुक्त रहत । आ "मजूर" लेल "मयूर", "हजूर" आदि उपयुक्त रहत। आनो-आन आघात बला शब्दक काफिया लेल इएह नियम बूझू। एहिठाम हम फेर मोन पाड़ी जे काफियाक निर्धारण खाली मतलामे होइत छैक आ बाँकी शेरमे ओकर पालन। तँए जँ केओ मतलामे विभक्ति बला शब्दकेँ "फूलक" आ हाथक" काफिया लेताह तँ सही हएत आ बाद-बाँकी शेरमे "अक" काफियाक प्रयोग हेतैक। मुदा जँ केओ मतलामे "फूलक" आ "अड़हूलक" लेता आ तकरा बादक शेरमे "हाथक" प्रयोग करता तँ ओ बिल्कुल गलत हएत। "फूलक" आ "अड़हूलक" बाद आन शेर लेल काफिया "ूलक" होएबाक चाही।
 (किछु उर्दू शाइरक सभहँक मोताबिक जँ एकै शब्दक दूटा अर्थ हो तँ ओ मतलामे आबि सकैए। जेना "बौआ" बच्चा केर अर्थमे आ "बौआ" बेकार घूमब केर अर्थमे। मुदा हमरा जनैत मैथिलीमे ई गलत हएत कारण अर्थ संगत रूपें बैसबे नै करतै। बेसी प्रमाण चाही ऐ "बौआ" शब्दकेँ मतलामे प्रयोग कऽ कऽ देखि लिऔ। )
1) दू वर्णसँ बनल शब्दक दोसर वर्णपर आघात रहै छै तँइ एकरा दीर्घ मानू मने "घर" =दीर्घ (संस्कृतमे लघु-लघु)
आन शब्द लेल एहने सन बुझू।
 आन शब्द लेल एहने सन बुझू।
 आन शब्द लेल एहने सन बुझू।
 आन शब्द लेल एहने सन बुझू।
 ऐठाम धरि आबैत-आबैत बुझा गेल हएत जे आघात कोना मात्राक स्थान परिवर्तन करा दै छै तँए मैथिली गजल लेल आघात महत्वपूर्ण रहत। व्यक्तिगत रूपें हम वर्तमान उच्चारणकेँ (बिना आघातक) मानै छी। एकटा आर विशेष गप्प हमर सभहँक एखन धरि गजलमे आघातक अनियमता भेटि सकैए आ ताइ लेल एकटा मेंटरक रूपमे हमहीं दोषी छी।
 नोट--" उच्चतर मैथिली व्याकरण" केर पृष्ठ18 पर पं. गोविन्द झाजी लीखै छथि जे कोनहुँ स्थितिमे आघात अंतसँ तेसर वर्णसँ पाछू नै जा सकैए मुदा "मैथिली परिशीलन पृष्ठ" केर 54पर ओ लीखै छथि जे तीनसँ अधिक अक्षर बला शब्दमे आघात दू ठाम पड़ैत अछि पहिल ठाम मंद आ दोसर ठाम स्वाभाविक मुदा कतए मंद आ कतए स्वाभाविक से नै फड़िछाएल गेल अछि। तथापि जखन पंडित जी बिना कोनो सूचना देने जखन अपन पोथी "उच्चतर मैथिली व्याकरण" केर तर्क अपने दोसर पोथी "मैथिली परिशीलन" मे काटि दै छथि तखन हम सभ की करी। मुदा पाठक भ्रममे नै पड़थि तँइ अइ प्रकारक सूचना हम पाठककेँ दऽ रहल छी।
 विसर्ग कोनो अलग वर्ण नै छै खाली स्वाराश्रित छै। विसर्गक उच्चारण विशिष्ट आ अलग हेबाक कारणें ओकरा सही रूपमे लिखब संभव नै छै।
 सामान्यतः जँ विसर्गक पहिले ह्रस्व स्वर/व्यंजन हो तँ ओकर उच्चारण त्वरित 'ह' जेहन होइत छै आ जँ विसर्गक पहिले दीर्घ स्वर/व्यंजन हो तँ विसर्गक उच्चारण त्वरित 'हा' जेहन करबाक चाही।
 केशवः = केशव (ह)
बालाः = बाला (हा)
भोः = भो (हो)
मतिः = मति (हि)
चक्षुः = चक्षु (हु)
देवैः = देवै (हि)
भूमेः = भूमे (हे)
पँतिक बीचमे विसर्ग हो तँ ओकर उच्चारण आघात देल 'ह' जेहन करबाक चाही।
 गुरुर्ब्रह्मा गुरुर्विष्णुः गुरुर्देवो महेश्वरः ।
 विसर्गक बाद अघोष (कठोर) व्यंजन आएल हो, तँ विसर्गक उच्चारण आघात देल 'ह' जेहन करबाक चाही।
 प्रणतः क्लेशनाशाय गोविन्दाय नमो नमः ।
 विसर्गक बाद यदि 'श', 'ष', या 'स' आबै, तँ विसर्गक उच्चारण क्रमशः 'श', 'ष', या 'स' हेतै ।
 यज्ञशिष्टाशिनः सन्तो मुच्यन्ते सर्वकिल्विषैः (लिखित रूप)
यज्ञशिष्टाशिन(स्)सन्तो मुच्यन्ते सर्वकिल्विषैः (उच्चारण रूप)
'सः' केर सामने (बाद) 'अ' एलापर दूनूक 'सोऽ' बनि जाइत छै; आ 'सः' केर विसर्ग, 'अ' केर छोड़ि आन वर्ण सामने एलापर, लुप्त भऽ जाइत छै।
 विसर्गक पहिले जँ 'अ'कार हो आ ओकरा बाद मृदु व्यञ्जन आएल हो तँ "अकार" आ विसर्ग मीलि कऽ 'ओ' बनि जाइत छै।
 विसर्गक पहिले जँ 'आ'कार हो आ ओकरा बाद मृदु व्यञ्जन आएल हो तँ, विसर्गक लोप भऽ जाइत छै।
 विसर्गक पहिले जँ 'अ' या 'आ'कार के छोड़ि कऽ आन स्वर आबैत हो, आ ओकरा बाद जँ स्वर अथवा मृदु व्यञ्जन आबैत हो, तँ विसर्गक 'र्' बनि जाइत छै।
 विसर्गक पहिले जँ 'अ' या 'आ'कार के छोड़ि कऽ आन स्वर आबैत हो, आ ओकरा बाद जँ 'र'कार आबैत हो, तँ, विसर्गक पहिले आबऽ बला स्वर दीर्घ भऽ जाइत छै।
 मैथिलीमे शब्दक अंत बला विसर्गक उच्चारण प्रलंबित (रेघाएल) "ह" वर्ण सनक होइत छै जेना "अतः=अतह", "समान्यतः=समान्यतह" मुदा वास्तविक तौरपर ई "ह" केर असली उच्चारण नै छै से उपर पढ़ि स्पष्ट भऽ जाएत। आब ऐठाम प्रश्न उठि सकैए जे 'विरह' आ 'अतः' केर उच्चारण "ह" छै तँ की ई दूनू एक दोसराक काफिया बनि सकैए?
 सुनलापर 'विरह' आ 'अतः'ऑल्मोस्ट समान बुझाइए मुदा ऐ दूनू शब्दक अन्तमे दृष्टव्य आकृति [देखाए बला] एक नै हेबाक कारणें एकरा उचित / सटीक काफिया नै मानल गेल छै। उपर कहले गेल अछि जे विसर्ग खाली स्वाराश्रित छै। तँए 'विरह' आ 'अतः' एक दोसराक काफिया नै बनि सकैए। मने "ह" आ "विसर्ग" एक दोसरक काफिया नै बनि सकैए।
 जखन मैथिली गजलमे नियम सभ लागू होमए लागल तखन बहुत लोक सभकेँ कष्ट शुरु भेलन्हि। जिनका सभकेँ कष्ट एखनो छन्हि ओहिमे दू तरहँक आदमी छथि। पहिल तरहँक तँ ओ भेलाह जे पहिनेसँ गजल लिखै छथि मुदा बिना कोनो नियमक आ नियम लागू भेलासँ हुनक सभ रचनापर प्रश्न चिन्ह लागि गेल तँए ओ सभ नियमक विरोध करए लगलाह। दोसर तरहँक आदमी ओ छथि जे गजल तँ नै लिखै छथि मुदा गजल विधाक विकास नै सोहेलन्हि तँए ओहो विरोध करए लगलाह। हमरा लग एकटा एहन आदमी छथि जे अपने गजल तँ नै लिखै छथि मुदा नियमक विरोध करै छथि। एक दिन ओ कतहुँसँ उर्दूक एकटा नीक शाइर केर गजल पोथी किनलन्हि जे की देवनागरीमे लिप्यंतरण भेल रहै। आब भाइ मैथिली आ उर्दू तँ अलग भाषा छै से ओ नै बूझि सकलाह आ हमरासँ प्रश्न पूछि देलाह जे ई महान उर्दू शाइर फल्लाँ केर पोथी थिक आ ऐमे "त "अक्षर केर काफिया "थ "अक्षर छै मुदा अहाँ मैथिलीमे तँ "त" आ "थ" केर अलग नियम बना देने छिऐ। जे नियम उर्दूमे नै चललै से मैथिलीमे कोना चलत आदि-आदि। हम तँ गुम्म रहि गेलहुँ। ई एकटा खिस्सा अछि मुदा एहन घटना अहाँ संग सेहो भए सकैत अछि। मानि लिअ जे अहूँ कोनो उर्दू गजलक देवनागरी लिप्यंतरण भेल पोथी किनलहुँ आ पढ़लापर देखलहुँ जे "भ "केर काफिया "ब" भेल छै तँ अहूँ भ्रममे पड़ि जाएब। मुदा ऐठाम मोन राखू जे उर्दू आ मैथिली भाषा अलग छै आ ओकर लिपि सेहो अलग-अलग छै तँए काफियाक नियम दूनू भाषामे थोड़े अलग रहतै। इहो मोन राखू जे उर्दू केर जन्म भारतमे भेलै मुदा लालन-पालन अरबी-फारसी बला सभ केलकै। फलस्वरूप उर्दू भाषामे भारतीय भाषाक संगे-संग अरबी-फारसीक नियम चलैत अछि। आ तँए हम अतए देवनागरी (संगे संग मिथिलाक्षर सेहो) आ उर्दू लिपिमे अंतर दए रहल छी जाहिसँ अहाँ सभ ओहि आदमी जकाँ भ्रमित नै हएब।
 a) जे लिखलो जाइत छै आ तकरा उच्चारणों कएल जाइत छै (हर्फे मक्तूबा मलफूजा) ई सरल बात छै आशा अछि जे एकरा बुझि गेल हेबै।
 b) जे लिखल तँ जाइ छै मुदा ओकर उच्चारण नै कएल जाइत छै (हर्फे मक्तूबा गैर मलफूजा) उर्दूमे बहुत रास एहन शब्द छै जाहिमे किछु अक्षर लिखल तँ जाइ छै मुदा ओकर उच्चारण नै होइत छै आ मात्रा गनबा काल सेहो ओकरा नै गनल जाइत छै जेना "तुम अपनी" ऐकेँ आवश्यकता पड़लापर "तुमपनी" सेहो उच्चारित कएल जाइत छै। आब देखू जे "तुम अपनी" मे अ लिखल छै मुदा ओकर उच्चारण नै भए रहल छै (आवश्यकता पड़लापर) । शब्दकेँ ऐ तरीकासँ मिलेनाइकेँ "अलिफ वस्ल" नियम कहल जाइत छै।
 c) जे लिखल तँ नै जाइ छै मुदा ओकर उच्चारण नै कएल जाइत छै (हर्फे मलफूज गैर मक्तूबा) जेना पढ़ल तँ बिल्कुल जाइ छै मुदा लिखल बालेकुल जाइ छै। आ चूँकि उच्चारणमे आबि रहल छै तँए मात्रा सेहो गनल जाइत छै। एहन-एहन आर उदाहरण सभ अछि।
 एहन अक्षर जकर अन्तमे "ह" केर उच्चारण होइक (हाए मख्तूली) लगभग कुल चौदहटा अक्षर उर्दू वर्णमालामे संस्कृत वर्णमालासँ लेल गेल छै। ई अक्षर सभ अछिख, घ, ङ, छ, झ,ठ,ढ,थ, ध,फ,भ, ल्ह,म्ह आ न्ह।
 ङ, ल्ह, म्ह आ न्ह स्वतंत्र रूपेँ लिखल जाइत छै।
 आब अहाँ सभ देखि सकै छी जे देवनागरीमे तँ ख,घ इत्यादि लेल स्वतंत्र अक्षर आ तकर ध्वनि छै मुदा उर्दूमे एकरा लेल "ह" मिलाबए पड़ैत छै संगे संग ङ आदिक उच्चारणमे तँ "ह "छैके। आब जँ कोनो उर्दू शाइर "ह "फेंटाएल अक्षरक काफिया बनबै छथि तँ ओ उर्दूक उच्चारण परम्पराक अनुसार "ह "केर उच्चारण नै करै छथि। तँए उर्दूमे "बात "शब्दक काफिया "साथ "बनि सकै छै। कारण "साथ "मे जे "थ" छै तकर "ह" उच्चारणमे निकालि देल जाइत छै। आन-आन "ह "मिश्रित शब्दक काफिया लेल एनाहिते बुझू। ऐठाँ ईहो मोन राखू जे मात्रा सेहो उच्चारणक हिसाबसँ गानल जाइत छै उर्दूमे तँए जँ कोनो देवनागरी लिप्यंतरण बला पोथी केर अधार पर मात्रा निकालि रहल छी तँ गड़बड़ भए सकैए। मूल उर्दू लिपि सीखू आ तकर उच्चारण सेहो तखने अहाँ उर्दू गजलक सही मात्रा पकड़ि सकै छी। उर्दू गजलमे अरबी-फारसी शब्दक बड्ड प्रयोग कएल जाइत छै ओहो मूल रूपमे। मुदा ओकर देवनागरी लिप्यंतरण दोसर रूपमे भऽ जाइत छै। एकटा उदाहरण देखू अरबीमे शब्द छै "तमईज" एकर मात्रा क्रम भेल 221 मुदा देवनागरीमे एकर लिखित रूप छै "तमीज "जकर मात्रा क्रम अछि 121, आब मानू जे कोनो उर्दू शाइर तमईज शब्दक प्रयोग केलाह मुदा देवनागरी मे ई भऽ गेलै तमीज आ तखन जे अहाँ गिनती कए कहबै जे गजलमे बहर नै छै से कते उचित? तँए कहलहुँ जे मूल उर्दू लिपि आ उच्चारण सीखू। सङ्गे-सङ्ग ईहो मोन राखू जे उर्दूमे जखन हिन्दी वा ब्रजभाषा वा अवधी आदिक क्रियापद आबै छै (जेना "तेरा, मेरा, से ") तँ उर्दू लिपि केर कारण ओकरा दीर्घ वा ह्रस्व दूनू तरहें पढ़ल जाइत छै ।
 एकटा आर गप्प उर्दूमे मात्र गजले नै छै। आर विधा छै आ सभ विधा गजल गायक द्वारा गाएल गेल छै तँ ओहि अधारपर ई निर्णय नै करू जे गजलमे बहर नै होइ छै।
 2) वर्तमान सभ भारतीय भाषा लिपि बामसँ दहिन लिखल जाइत अछि मुदा उर्दू दहिनासँ बाम। तेनाहिते देवनागरीमे शब्द रचना काल अक्षरक स्वरूप नै बदलै छै मुदा उर्दूमे बदलि जाइत छै। ऐकेँ अतिरिक्तो आन-आन अंतर छै जे व्यवहारिक स्तरपर बूझल जा सकैए।
 आब हमरा पूरा विश्वास अछि जे अहाँ सभ ओहि आदमी जकाँ भ्रमित नै हएब। एक बेर फेर मोन राखू जे देवनागरीक अलग-अलग ध्वनि लेल अलग-अलग अक्षर छै (गाम घरक उच्चारणमे स, श आदि एकसमान उच्चारण होइत छै जकर विवरण आगू देल जाएत) मुदा उर्दूमे नै तँए देवनागरी (मिथिलाक्षर)मे "त "केर काफिया "थ "नै बनि सकैए वा "प "केर काफिया "फ "नै बनि सकैए।
 ॠगवेद (प्रथम मंडल. अथ प्रथमोऽष्टकः,प्रथमोऽध्यायः, वर्गाः137, ॠषि मधुच्छन्दा वैश्वामित्रः छन्द गायत्री, देवता अग्नि)
1) ॐ इषे त्वोर्जे त्वा वायव स्थ देवो वः सविता प्रार्पयतु श्रेष्ठतमाय कर्मणऽआप्यायध्वमघ्न्या ऽ इन्द्राय भागं प्रजावतीरनमीवा ऽ अयक्ष्मा मा व स्तेनऽ ईशत माघश थ्ंऽ सो ध्रुवाऽ अस्मिन गोपतौ स्यात बह्रीर्यजमानस्य पशून्पाहि।
 स्पष्ट अछि जे वेदमे अनजान-सुनजानमे तुकांतक प्रयोग भेल अछि। तुकांतक आन उदाहरण चमकम् मंत्रमे सेहो ताकल जा सकैए।
 । । ॐ नमश्वण्डिकायै। ।
 ॐ जय त्वं देवि चामुण्डे जय भूतार्तिहारिणि ।
 जय सर्वगते देवि कालरात्रि नमोऽस्तु ते । । 1। ।
 जयन्ती मङ्गला काली भद्रकाली कपालिनी ।
 दुर्गा शिवा क्षमा धात्री स्वाहा स्वधा नमोऽस्तु ते । । 2। ।
 मधुकैटभविद्रावि विधातृवरदे नमः ।
 रूपं देहि जयं देहि यशो देहि द्विषो जहि । । 3। ।
 महिषासुरनिर्णाशि भक्तानां सुखदे नमः ।
 रूपं देहि जयं देहि यशो देहि द्विषो जहि । । 4। ।
 कल्याणवृष्टिभिरिवामृतपूरिताभिर्लक्ष्मीस्वयंवरणमङ्गळदीपिकाभिः।
 एतावदॆव जननि स्पृहणीयमास्तॆत्वद्वन्दनॆषु सलिलस्थगितॆ च नॆत्रॆ।
 आदि शंकराचार्य (ऐ काव्यक मात्र दूटा श्लोक हम प्रस्तुत केलहुँ)
भज गोविन्दं भज गोविन्दं गोविन्दं भज मूढ़मते।
 संप्राप्ते सन्निहिते काले न हि न हि रक्षति डुकृञ् करणे। । 1। ।
 मूढ़ जहीहि धनागमतृष्णां कुरू सद्बुद्धिं मनसिवितृष्णाम्।
 यल्लभसे निजकर्मोपात्तं वित्तं तेन विनोदय चित्तम्। । 2। ।
 नारीस्तनभर नाभीदेशं दृष्ट्रवा मा गा मोहावेशम्।
 एतन्मांसावसादि विकारं मनसि विचिन्तय वारं वारम्। । 3। ।
 नलिनीदलगत जलमतितरलं तद्वज्जीवितमतिशक्वपलम्।
 विद्धि व्याध्यभिमानग्रस्तं लोकं शोकहतं च समस्तम् । । 4। ।
 प्रातःस्मरामि ललितावदनारविन्दंबिम्बाधरं पृथुलमौक्तिकशोभिनासम्।
 प्रातर्भजामि ललिताभुजकल्पवल्लींरक्ताङ्गुळीयलसदङ्गुळिपल्लवाढ्याम्।
 आदि शंकराचार्य (ऐ काव्यक मात्र दूटा श्लोक हम प्रस्तुत केलहुँ)
कदम्बवनचारिणीं मुनिकदम्बकादम्बिनींनितम्बजितभूधरां सुरनितम्बिनीसॆविताम्।
 कदम्बवनवासिनीं कनकवल्लकीधारिणींमहार्हमणिहारिणीं मुखसमुल्लसद्वारुणीम्।
 नित्यानंदकरी वराभयकरी सौन्दर्यरत्नाकरी निर्धूताखिलघोरपापनिकरी प्रत्यक्षमाहॆश्वरी।
 नानारत्नविचित्रभूषणकरी हॆमाम्बराडम्बरी मुक्ताहारविडम्बमानविलसद्वक्षोजकुम्भान्तरी।
 नागेन्द्र हाराय त्रिलोचनाय भस्माङ्गरागाय महेश्वराय।
 नित्याय शुध्धाय दिगम्बराय तस्मै नकाराय नमः शिवाय।
 मंदार पुष्प बहु पुष्प सुपूजितायतस्मै मकाराय नमः शिवाय।
 श्री नीलकंठाय वृष ध्वजाय तस्मै शिकाराय नमः शिवाय।
 दिव्याय देवाय दिगम्बराय तस्मै यकाराय नमः शिवाय।
 अधरं मधुरं वदनं मधुरं, नयनं मधुरं हसितं मधुरम् ।
 हृदयं मधुरं, गमनं मधुरं, मधुराधिपते रखिलं मधुरम् । । 1। ।
 वसनं मधुरं, चरितं मधुरं, वचनं मधुरं वलितं मधुरम्,
चलितं मधुरं, भ्रमितं मधुरं, मधुराधिपतेरखिलं मधुरम्। । 2। ।
 वेणर्मधुरो रेणुर्मधुरः पाणिर्मधुरः पादौ मधुरौ,
नृत्यं मधुरं सख्यं मधुरं मधुराधिपतेरखिलं मधुरम् । । 3। ।
 गीतं मधुरं पीतं मधुरं, भुक्तं मधुरं सुप्तं मधुरम्,
रूपं मधुरं तिलकं मधुरं मधुराधिपतेरखिलं मधुरम् । । 4। ।
 करणं मधुरं, तरणं मधुरं, हरणं मधुरं, रमणं मधुरम्,
वमितं मधुरं, शमितं मधुरं, मधुराधिपतेरखिलं मधुरम् । । 5। ।
 गुञ्जा मधुरा माला मधुरा यमुना मधुरा वीची मधुरा,
सलिलं मधुरं, कमलं मधुरं मधुराधिपतेरखिलं मधुरम् । । 6। ।
 गोपी मधुरा लीला मधुरा, राधा मधुरा मिलनं मधुरम्,
दृष्टं मधुरं शिष्टं मधुरं मधुराधिपतेरखिलं मधुरम् । । 7। ।
 गोपा मधुरा गावो मधुरा, यष्टिर्मधुरा सृष्टिर्मधुरा,
दलितं मधुरं, फलितं मधुरं, मधुराधिपतेरखिलं मधुरम् । । 8। ।
 ब्रह्ममुरारिसुरार्चितलिङ्गम् निर्मलभासितशोभितलिङ्गम् ।
 देवमुनिप्रवरार्चितलिङ्गम् कामदहम् करूणाकरलिङ्गम् ।
 सर्वसुगन्धिसुलेपितलिङ्गम् बुद्धिविवर्धनकारणलिङ्गम् ।
 कनकमहामणिभूषितलिङ्गम् फणिपतिवेष्टितशोभितलिङ्गम् ।
 कुङ्कुमचन्दनलेपितलिङ्गम् पङ्कजहारसुशोभितलिङ्गम् ।
 देवगणार्चितसेवितलिङ्गम् भावैर्भक्तिभिरेव च लिङ्गम् ।
 अष्टदलोपरिवेष्टितलिङ्गम् सर्वसमुद्भवकारणलिङ्गम् ।
 सुरगुरुसुरवरपूजितलिङ्गम् सुरवनपुष्पसदार्चितलिङ्गम् ।
 लिङ्गाष्टकमिदं पुण्यं यः पठेत् शिवसन्निधौ ।
 चंदन-चर्चित-नील-कलेवर-पीतवसन-वनमालिन् ।
 केलि-चलन्मणि-कुंडल-मंडित-गंडयुग-स्मितशालीन् । ।
 चंद्रक-चारु-मयूर-शिखंडक-मंडल-वलयित-केशम् ।
 प्रचुर-पुरंदर-धनुरनुरंजित-मेदुर-मुदिर-सर्वेषम् । ।
 संचरदधर-सुधा-मधुर-ध्वनि-मुखरित-मोहन-वंशम् ।
 वलित-द्रगंचल-चंचल-मौली-कपोल-विलोलवतंसम् । ।
 हारममलतर-तारमुरसि-दधतं परिरभ्य विदूरम् ।
 स्फुटतर-फेन-कदंब-करंबितमिव यमुना जल पूरम् । ।
 हेमचंद्र (प्राकृत व्याकरण)
धनवाल (भविसयत्तकहा)
मैथिली धूर्तसमागम (ज्योतिरीश्वर)
विद्यापति (कीर्तिलता)
बड़ सुखसार पाओल तुअ तीरे.
 छोड़इत निकट नयन बह नीरे। . . नोरि बिलमओ बिमल तरंगे. पुनि दरसन होए पुनमति गंगे। . क अपराध घमब मोर जानी।
 परमल माए पाए तुम पानी। । कि करब जपतप जोगधेआने।
 जनम कृतारथ एकहि सनाने। ।
 भनई विद्यापति समदजों तोही।
 अन्तकाल जनु बिसरह मोही। ।
 (नव शोधक अधारपर अवहट्ट बला आ पदावली बला विद्यापति भिन्न छथि। मुदा हमर उद्येश्य ऐठाम मात्र तुकान्त देखाएब अछि। )
वन्दनेवार धएल ठाम ठाम, भगत नगर एहे गुण अभिराम।
 वेद मङ्गल धुनि अहनिस होह, दिनकर किरण धरब धओने होइ।
 धरम करम सबका थिर नीति, तें फले काहुक होअ न भीति।
 त्रिभुवन जननी करथि निवास, अचिरेहि देथि सबक अभिलास।
 भनइ वंशमणि हे जगदम्बे, नृप जगजोति मन पुर अविलम्बे।
 (जगज्ज्योतिर्मल्ल कृत हरगौरी विवाह नाटकमे संकलित आ वंशमणि द्वारा विरचित)
ऐ बरहमासाक चारि पाँतिक अध्ययन केलासँ ई पता चलत जे पहिल पाँतिमे 19 मात्रा (जँ न्ह बला नियम नै मानी तँ 18)टा मात्रा अछि। दोसर पँतिमे 18 मात्रा, तेसर पाँतिमे 15 आ चारिम पाँतिमे 13 टा मात्रा अछि। चूँकि गायनमे न्हसँ पहिने बला स्वतः दीर्घ होमए लगैत अछि तँए हम पहिल पाँतिमे 19 मात्रा मानि रहल छी।
 हे भूमि कऽ भाग्य विधाता, जगक अदाता भगवान।
 कहाँ पता तोरा सिबा छै केकरो, छूपल कतए छै खेतमे धान।
 हे भूxxxमि कऽ भाग्य विधाताxxx, जगक अदाxxता भगवाxxxन।
 कहाँ पता तोरा सिबा छै केकरो, छूपल कतए छै खेतमे धान।
 आब तालवृतसँ संचालित भऽ दूनू पाँतिमे 38-38 तालमात्रा भऽ गेल।
 हुनक प्रकाशित पोथी "हमरा बिनु जगत सुन्ना छै "अनेको झारू छंद अछि जकरा पाठक सभ विदेह पोथी डाउनलोडसँ फ्रीमे डाउनलोड कऽ पढ़ि सकै छथि। झारूदार जी मात्र एकटा लेखक नै छथि बल्कि हमरा सभकेँ सिद्ध सरहपासँ लऽ कऽ आधुनिक कालक जे धार बनल अछि तकर दूनू घाटकेँ मिलेबाक लेल पूल सेहो छथि। ऐ ठाम हुनक पोथीक समीक्षा तँ नै कएल जा सकैए मुदा हमरा विश्वास अछि जे पाठक पोथीकेँ पढ़ता जरूर। आब पाठक सभ लग ई प्रश्न अबैत हेतन्हि जे की तालवृतमे गजल भऽ सकैए? हमर उत्तर हएत जे आने छंद जकाँ एकर गायन मात्र तालवृतमे संभव अछि रचना वा लिखित रूप पूर्ववते रहत। 